**АНЕКС 3: Структуиран анкетен прашалник за општините**

**Писмо за пополнување на анкетниот прашалник**

**До Градоначалник на општина .........................**

**Почитуван (а),**

Би сакале да Ве информираме дека Институтот за добро владеење и политики за животна средина и климатски промени, со седиште во Скопје, спроведува проект „*Подобрување на доброто владеење во животната средина и климатските промени*“, финансиски поддржан од страна на Европската Унија. Цел на проектот е да се посвети должно внимание на темата за добро владеење во животната средина и климатските промени како тема која е од суштинско значење за евроинтегративниот проце на државата.

Доброто владеење вообичаено се дискутира како дел од реформите во јавната администрација, но поврзано со животната средина и климатски промени сепак поретко иако се работи за теми кои се многу значајни поради Зелениот договор на ЕУ и Зелената агенда за Западен Балкан. Повеќе од 20 закони за животна средина и околу 400 подзаконски акти упатуваат на значајно ниво на апроксимација со правото на ЕУ. Сепак, во годишниот извештај на Европската Комисија за 2022 година за Поглавје 27 – Животна средина и климатски промени се заклучува дека спроведувањето на целото законодавство е во рана фаза што е одговорност на националните и локалните власти.

Тековниот притисок на невладините организации врз националните и локалните власти обично се однесува на конкретни еколошки прашања, првенствено за видливите проблеми, но поретко за тоа како се управува со целиот сектор. Управувањето ја вклучува способноста на властите да донесуваат и спроведуваат закони и да даваат услуги. Следствено, со овој проект, нашиот Институт има за цел да процени кое е моменталното ниво на разбирање за доброто владеење во животната средина и климатските промени меѓу различните засегнати страни (како што се националните и локалните власти, невладините организации и бизнис секторот), и потоа да анализира како тоа е опфатено во законодавството за животна средина и практиките на националната и локалната администрација. Врз основа на проценките и анализите, оваа тема ќе биде промовирана преку организирање јавен настан и давање препораки за подобрување на доброто владеење со животната средина и климатските промени во нашата држава.

Со цел да се спроведе успешно истражување, развиен е анкетен прашалник (во прилог на ова писмо) кој ќе се сподели со осум општини, по една во секој од осумте плански региони. Покрај анекетата во општините, Институтот ќе реализира интервјуа и тематски состанок со вработените во Министерството за животна средина и просторно планирање. Севкупните наоди и поврзаните препораки ќе бидат обединети во Интегрален извештај од ова продлабочено истражување кој ќе биде презентиран на консултативен настан со сите засегнатите страни, а потоа финализиран согласно со заклучоците од настанот.

Вашата општина ја селектиравме како една од општините кои се истакнуваат во поглед на континуирано и интегрирано развојно планирање, и би Ве замолиле да ни излезете во пресрет со квалитетно пополнување на анкетниот прашалник, по можност до крај на првата седмица во ноември, 2023 година.

Благодариме однапред на подготвеноста за продуктивна соработка,

Срдечно!

.........................................

Јадранка Иванова

Претседател на Институтот за добро владеење и политики за животна средина и климатски промени

**Анкетен прашалник за општините за добро владеење во областа на животната средина и климатските промени**

***Анкетниот прашалник е подготвен врз основа на канцелариски преглед на релевантни закони и политики од областа на доброто владеење со фокус на заштитата на животната средина и климатските промени. Поставените прашања се засновани на поврзани одредби од делокругот на надлежност на локалната самоуправа.***

**Општи прашања поврзани со „Доброто владење“**

1. **Дали Вашата општина има ИСО 9001 сертификат?**

**☐ ДА ☐ НЕ**

1. **Дали имате донесено политика за интегритет и кои мерки ги спроведувате за спречување на корупцијата и судирот на интереси?**

**..................................**

1. **Дали и на кој начин ги спроведувата одредбите од Законот за еднакви можности на жените и мажите?**

**...................................**

1. **Дали со Статутот на Вашата општина е уредено одржување на Форуми во заедницата и/или Буџетски форуми?**

**☐ ДА ☐ НЕ**

1. **Наведете ги начините на информирање на граѓаните кои се уредени со Статутот на Вашата општина:**

**.............................**

1. **Дали со Статутот на Вашата општина се уредени начините на организирање јавни трибини, спроведување анкети и прибирање предлози од граѓаните?**

**☐ ДА ☐ НЕ**

1. **Колку граѓански иницијативи се спроведени во Вашата општина во 2022 и во тек на 2023 година?**

**.......................**

1. **Колку собири на граѓани се одржани во Вашата општина во 2022 и во тек на 2023 година?**

**.......................**

1. **Колку референдуми се одржани во Вашата општина во 2022 и во тек на 2023 година?**

**......................**

1. **Дали во Вашата општина е формиран Совет за заштита на потрошувачите, составен од претставници на поголемите групи на корисници на јавните услуги?**

**☐ ДА ☐ НЕ**

1. **Дали Буџетот на општината и финансиските извештаи за негово извршување редовно се објавуваат на веб страницата на Вашата општина?**

**☐ ДА ☐ НЕ**

**Прашања поврзани со „Доброто владење“ во областа на животната средина и климатските промени**

1. **Дали Вашата општина има изготвено извештај за состојбата на животната средина на своето подрачје?**

**☐ ДА ☐ НЕ**

1. **Дали имате определено овластено лице кое ќе биде одговорно за остварување на правото за пристап до информации вклучувајќи ги и тие поврзани со состојбите во животната средина?**

**☐ ДА ☐ НЕ**

1. **Дали имате донесено Локален акционен план за животната средина - ЛЕАП?**

**☐ ДА ☐ НЕ**

1. **Дали Вашата општина има подготвено и усвоено Локална агенда 21, како локален стратешки, плански и програмски документ за одржлив развој?**

**☐ ДА ☐ НЕ**

1. **Дали имате подготвено Извештај за стратегиска оцена на влијание врз животната средина од некој општински плански или програмски документ?**

**☐ ДА ☐ НЕ**

1. **Дали постапката за издавање на Б ­интегрирани еколошки дозволи ја вршите на електронски начин?**

**☐ ДА ☐ НЕ**

1. **Со кои предизвици се соочувате при водење на постапки поврзани со издавање на Б­ интегрираната еколошка дозвола?**

**...............................**

1. **Колку надворешни и внатрешни планови за вонредни состојби кои содржат мерки што треба да се преземат внатре во системот на операторот во случај на хаварија Ви се доставени и ги имате направено достапни за јавноста?**

**...............................**

1. **Дали на територијата на Вашата општина има функционална станица за мерење на квалитетот на амбиентниот воздух како дел од државната мрежа?**

**☐ ДА ☐ НЕ**

1. **Дали Вашата општина има сопствена станица за мерење на квалитетот на амбиентниот воздух?**

**☐ ДА ☐ НЕ**

1. **Дали во Вашата општина во дадени зони и агломерации има надминување на граничните или целните вредности на ниво на загадувачките супстанции во амбиентниот воздух?**

**☐ ДА ☐ НЕ**

1. **Доколку одговоривте со ДА, дали Вашата општина има донесено план за подобрување на квалитетот на амбиентниот воздух и/или краткорочен акционен план за заштита на амбиентниот воздух?**

**☐ ДА ☐ НЕ**

1. **Дали и на кој начин (и) и со која редовност јавно ги објавувате податоците за квалитет на амбиентниот воздух?**

**...............................**

1. **Дали Вашата општина има подготвено Оцена на влијанието врз природата при донесување на развојни стратешки, плански и програмски документи?**

**☐ ДА ☐ НЕ**

1. **Дали Вашата општина има поднесено предлог за прогласување на заштитено подрачје?**

**☐ ДА ☐ НЕ**

1. **Доколку одговоривте со ДА, наведете го заштитеното подрачје согласно со категоризацијата од Законот за заштита на природата:**

**.............................**

1. **Дали Вашата општина има интерес да стане управител со заштитеното подрачје?**

**☐ ДА ☐ НЕ**

1. **Дали Вашата општина има донесено стратешки карти за бучава за населени места?**

**☐ ДА ☐ НЕ**

1. **Дали Вашата општина има донесено акционен план за бучава во животната средина?**

**☐ ДА ☐ НЕ**

1. **Дали Вашата општина на предлог на меѓуопштинскиот одбор за управување со отпад има донесено Регионален план за управување со отпад за регионот во кој припаѓа?**

**☐ ДА ☐ НЕ**

1. **Дали Вашата општина ја информира јавноста за состојбата за управувањето со отпадот, за постигнатиот напредок, идните активности за подобрување на состојбата за управување со отпадот, како и за споредбени податоци за постојната со претходната состојба за управување со отпад?**

**☐ ДА ☐ ДЕЛУМНО ☐ НЕ**

1. **Доколку одговоривте со ДЕЛУМНО/НЕ, објаснете ги причините и клучните предизвици:**

**......................................**

1. **Дали Вашата општина учествува во работа на Совет за управување со речен слив и кои се клучните предизвици на управувањето со водите на територија на Вашата општина, со фокус на доброто владеење?**

**......................................**

1. **Дали Вашата општина изготвува извештаи за активностите реализирани во претходната година и предвидените активности за наредната година во врска со заштитата од штетното дејство на водите?**

**☐ ДА ☐ НЕ**